Harijs Poters un Fēniksa ordenis
Šis raksts ir par grāmatu. Par filmu skatīt rakstu Harijs Poters un Fēniksa ordenis (filma). "Harijs Poters un Fēniksa ordenis" (angļu: Harry Potter and the Order of the Phoenix) ir piektā Dž. K. Roulingas grāmata grāmatu sērijā par Hariju Poteru, kurā galvenais varonis ir jaunais burvis Harijs Poters. Grāmata tika izdota 2003. gada 21. jūnijā. Pirmajās 24 stundās pēc grāmatas izdošanas tā tika pārdota piecos miljonos eksemplāru. Latvijā grāmata pirmoreiz tika izdota 2008. gadā. 2007. gadā pēc grāmatas motīviem tika izveidota tāda paša nosaukuma filma.